Szenvedett, de nyert a Gyõr a BL-ben
Nagyon nehezen, de legyõzte a Viborgot a Gyõr a nõi kézilabda Bajnokok Ligájában. A támadásban gyengélkedõ BL-címvédõ jó védekezésének, Herr Orsolya védéseinek és Kovacsics Anikó gólerõs játékának köszönhetõen nyert.
Nõi kézilabda Bajnokok Ligája, 4. forduló:
Gyõri Audi ETO KC-Viborg HK 22-20 (9-11)

Bár a legutóbbi fordulóban öt góllal verte idegenben a Viborgot, Ambros Martin edzõ gondjai tovább szaporodtak: a BL-címvédõ a gyermeket váró Katarine Lunde és Görbicz Anita mellett elveszítette az ujjtörést szenvedett Susann Müllert, és nem számíthatott a nyáron igazolt kapusra, Jelena Grubisicre és Orbán Adriennre sem.

Nem is indult jól a meccs, a bátran kézilabdázó Viborg 3-0-ra elhúzott, és uralta a mérkõzést. A gyõriek rengeteg helyzetet hagytak ki, a dánok kapusa is remekelt, így állandósult a vendégek 2-3 gólos vezetése.

A Gyõrben szinte csak Kovacsics Anikó tudott gólt lõni, a többiek nem érezték a játékot, néha ijesztõen rossz megoldásokat választottak a hazai játékosok. A BL-címvédõ védekezésére nem lehetett sok panasz, és Herr Orsolya is jól védett, így érezhetõ volt, hogy ha támadásban összeáll a Gyõr játéka, meglesz a gyõzelem.

Erre a második félidõ elejéig kellett várni, az ETO öt perc alatt ledolgozta a szünetben meglevõ kétgólos hátrányát, és fordított. Felnõtt Kovacsicshoz Heidi Löke és Macarena Aguilar is, végre bementek a helyzetek, és bár a Viborg egy pillanatra sem adta fel, a második félidõben már a magyar csapat 2-3 gólos elõnye állandósult.

A dánok nem adták fel, jól küzdött a Viborg, és nem engedte meglépni a Gyõrt, amely sokat vesztett a szünet utáni lendületébõl, és támadásban továbbra sem brillírozott. A nyitott védekezésnek köszönhetõen õrizte elõnyét az ETO, ennek köszönhetõen végül megnyerte a meccset, bár az utolsó percekig szoros maradt a mérkõzés.

A BL-címvédõ zsinórban a 20. meccsét nyerte meg a sorozatban, a Viborg legyõzésével már biztos résztvevõje a középdöntõnek.